આ કાર્યક્રમના પ્રારંભમાં ક્રાંકચ શાખાનાં કર્મચારી એચ. બી. બંધીયાએ સ્‍વાગત પ્રવચન કરેલ તથા બ્રાન્‍ચ મેનેજર એ. બી. વઘાસીયાએ બેંકમાં મૂકવામાં આવતી થાપણોના વ્‍યાજદર, ધિરાણો અને બેંકના કોર બેન્‍કિંગ સોલ્‍યુશન્‍સ(સીબીએસ)ને લગતી તથા શાખાની પ્રગતિ વિશે માહિતી આપેલ હતી. તેમજ હેડ ઓફિસ-અમરેલીનાં ઈન્‍સ્‍યોરન્‍સ વિભગનાં જુનીયર ઓફિસર એમ. એમ. કથીરીયાએ પ્રધાનમંત્રી સુરક્ષા વીમા યોજના, પ્રધાનમંત્રી જીવન જયોતી વીમા યોજના અને અટલ પેન્‍શન યોજના તેમજ બેંક મારફત પાન કાર્ડ મેળવવા અંગે વિગતવાર જાણકારી આપેલ. બેંકના એડીશનલ જનરલ મેનેજર એ. બી. ગોંડલીયાએ કેશ લેસ ટ્રાન્‍જેકશન, એનઈએફટી, આરટીજીએસ તેમજ બેંકે અપનાવેલ વિવિધ ટેકનોલોજીનાં માઘ્‍યમથી બેંક ર્ેારા અપાતી વિવિધ સેવાઓની માહિતી વિસ્‍તૃતમાં આપેલ. બેંકના વાઈસ ચેરમેન અરૂણભાઈ એમ. પટેલે નાફસ્‍કોબ અને ગુજકોમાસોલનાં ચેરમેન દિલીપભાઈ સંઘાણીની આગેવાનીમાં બેંકની શાખાઓ અને પેકસમંડળીઓનાં ધંધાનાં કદમાં થયેલ વધારો તેમજ બેકીંગ પ્રવૃતિઓ વિશે માહિતી આપેલ.